Elefantët e detit

Elefantët e detit janë foka pa veshë, të mëdha e me feçkë, që i përkasin gjinisë Mirounga. Dy llojet e elefantëve të detit: elefanti verior i detit (M. angustirostris) dhe elefanti jugor i detit (M. leonina), janë gjuajtur, deri në në fund të shekullit të 19-të, në prag të zhdukjes, por që nga ajo kohë numri i tyre u rikuperua.

Elefanti verior i detit, pak më i vogël se kushëriri i tij jugor, shtrihet në brigjet e Paqësorit në SHBA, Kanada dhe Meksikë. Elefanti jugor i detit gjendet në hemisferën jugore, në Ishullin Gjeorgjia e Jugut dhe Ishullin Makuori, si dhe në brigjet e Zelandës së Re, Afrikës së Jugut dhe Argjentinës, gjëgjësiht në gadishullin Valdes, i cili mbanë koloninë e katërt më të madhe të elefantëve të detit në botë. Në Kilin jugor gjendet një koloni e vogël me 120 individë në Gjirin e Xheksonit, në Tokën e Zjarrtë.

Fosilet e një lloji pa emër të gjinisë Mirounga janë gjetur në Afrikën e Jugut, që i takojnë epokës së Miocenit. Elefantët e detit çiftohen çdo vit dhe duket se janë besnik ndaj kolonive që kanë krijuar zona çiftimi.http://www.plosgenetics.org/article/info:doi/10.1371/journal.pgen.1000554 Vetëm meshkujt e rritur kanë një feçkë (noçkë) të vogël në vend të hundës, prej së cilës quhen elefantë. Luftimet midis elefantëve të detit janë shpesh shumë të përgjakshme. Gjatë stinës së çiftimeve, meshkujt duke u ngritur me turi lart dhe me shpinën e përkulur, fillojnë të vërrasin në breg të detit për të joshur femrat.

 Shiko dhe 
 Trikeku
 Fokat pa veshë

 Referime 

 Lidhje të jashtme 

Kategoria:Foka pa veshë
Kategoria:Elefantë deti
Kategoria:Këmbëlopata
Kategoria:Kafshë mishngrënëse